**Yliopistosairaaloiden erityisvastuualueet** (erva-alueet) olivat sairaanhoitopiireistä viiden yliopistollisen sairaalan ympärille muodostettuja erityisvastuualueita, joille oli keskitetty alueen vaativin erikoissairaanhoito. Vaativin hoito on keskitetty pääosin alueen yliopistosairaalaan. Suomen yliopistosairaaloita ovat: Helsingin yliopistollinen keskussairaala (HYKS), Kuopion yliopistollinen sairaala (KYS), Oulun yliopistollinen sairaala (OYS), Tampereen yliopistollinen sairaala (TAYS) ja Turun yliopistollinen keskussairaala (TYKS).

Yliopistosairaaloiden erityisvastuualueista on säädetty valtioneuvoston asetuksessa erityistason sairaanhoidon järjestämisestä. Asetuksessa on määritelty sairaanhoitopiirien jako erityisvastuualueille.

Sote-uudistuksessa erityistason palvelujen ylläpitämiseksi sekä sosiaali- ja terveydenhuollon muuta alueellista yhteistoimintaa ja kehittämistä varten muodostettiin viisi sosiaali- ja terveydenhuollon yhteistyöaluetta (YTA) korvaamaan erityisvastuualueet (erva-alueet).

Yliopistosairaaloiden erityisvastuualueille keskitetty erikoissairaanhoito
--------------------------------------------------------------------------

Erityisvastuualueille keskitettävästä erikoissairaanhoidosta on säädetty "valtioneuvoston asetuksessa erikoissairaanhoidon työnjaosta ja eräiden tehtävien keskittämisestä".

Asetuksen mukaan viiteen yliopistolliseen sairaalan tulee koota vaativat leikkaukset ja toimenpiteet, joita tehdään valtakunnallisesti vähemmän, kuin noin 200 kappaletta vuodessa. Asetuksessa on lisäksi 21 kohdan luettelo yliopistollisiin sairaaloihin keskitettävistä hoidoista ja tehtävistä. Tällaisia hoitoja ja tehtäviä ovat mm. neurokirurgia, maksakirurgia, avosydänkirurgia, tulehduksellisten suolistosairauksien leikkaushoito, eräiden syöpien kirurginen hoito, vaativa tekonivelkirurgia, reumakirurgia, vaativat selkäleikkaukset, vaativat suun, pään, kaulan, kasvojen ja leukojen alueen leikkaushoidot, vaativat transkatetriset kardiologiset toimenpiteet, koeputkihedelmöityshoidot, lastenpsykiatrinen ympärivuorokautinen vuodeosastohoito sekä lasten oikeuspsykiatriset tutkimukset.

Asetuksessa on lisäksi säädetty kaikkein vaativimman eli erityistason erikoissairaanhoidon keskittämisestä vähempään, kuin viiteen yliopistolliseen sairaalaan. Eniten erityistason hoitoja on keskitetty HYKSiin.

Erityisvastuualueen sairaanhoitopiirien välisessä erikoissairaanhoidon järjestämissopimuksessa sovitaan yliopistosairaalaan keskitettävästä toiminnasta, työnjaosta ja toiminnan yhteensovittamisesta. Sopimus perustuu terveydenhuoltolakiin ja se laaditaan valtuustokausittain.

Erityisvastuualueet korvaantuivat sote-uudistukseen liittyen sosiaali- ja terveydenhuollon yhteistyöalueilla 1. tammikuuta 2023 alkaen. Yhteistyöalueisiin kuuluvat hyvinvointialueet.

Valtakunnallinen valtion rahoittama yliopistotasoinen terveystieteellinen tutkimus
----------------------------------------------------------------------------------

Valtion rahoitus sairaaloissa tapahtuvaan yliopistotasoiseen terveystieteelliseen ja kliiniseen tutkimukseen kanavoidaan yliopistosairaaloiden erityisvastuualueiden kautta. Erityisvastuualueilla tulee terveydenhuoltolain mukaan olla tutkimustoimikunta, jonka tehtävänä on päättää valtion tutkimusrahoituksen osoittamisesta tutkimushankkeille.

Erityisvastuualueet ja niihin kuuluvat sairaanhoitopiirit
---------------------------------------------------------

Sairaanhoidon erityisvastuualueet ja sairaanhoitopiirit| Erityisvastuualue | Sairaanhoitopiiri | Väestö 31.12.2020 | Kuntien lkm |
| --- | --- | --- | --- |
| **HYKS erva** | **HYKS erva yhteensä** | **&&&&&&&&02198182.&&&&002 198 182** | **51** |
| Helsinki ja Uusimaa | &&&&&&&&01698974.&&&&001 698 974 | 24 |
| Etelä-Karjala | &&&&&&&&&0126921.&&&&00126 921 | 9 |
| Kymenlaakso | &&&&&&&&&0162812.&&&&00162 812 | 6 |
| Päijät-Häme | &&&&&&&&&0209475.&&&&00209 475 | 12 |
| **TAYS erva** | **TAYS erva yhteensä** | **&&&&&&&&&0902681.&&&&00902 681** | **52** |
| Pirkanmaa | &&&&&&&&&0539954.&&&&00539 954 | 23 |
| Etelä-Pohjanmaa | &&&&&&&&&0192150.&&&&00192 150 | 18 |
| Kanta-Häme | &&&&&&&&&0170577.&&&&00170 577 | 11 |
| **TYKS erva** | **TYKS erva yhteensä** | **&&&&&&&&&0869004.&&&&00869 004** | **58** |
| Varsinais-Suomi | &&&&&&&&&0484188.&&&&00484 188 | 28 |
| Satakunta | &&&&&&&&&0215416.&&&&00215 416 | 17 |
| Vaasa | &&&&&&&&&0169400.&&&&00169 400 | 13 |
| **KYS erva** | **KYS erva yhteensä** | **&&&&&&&&&0797234.&&&&00797 234** | **65** |
| Pohjois-Savo | &&&&&&&&&0243576.&&&&00243 576 | 18 |
| Etelä-Savo | &&&&&&&&&&097514.&&&&0097 514 | 9 |
| Itä-Savo | &&&&&&&&&&039877.&&&&0039 877 | 4 |
| Keski-Suomi | &&&&&&&&&0252730.&&&&00252 730 | 21 |
| Pohjois-Karjala | &&&&&&&&&0163537.&&&&00163 537 | 13 |
| **OYS erva** | **OYS erva yhteensä** | **&&&&&&&&&0736563.&&&&00736 563** | **68** |
| Pohjois-Pohjanmaa | &&&&&&&&&0411120.&&&&00411 120 | 29 |
| Kainuu | &&&&&&&&&&071664.&&&&0071 664 | 8 |
| Keski-Pohjanmaa | &&&&&&&&&&077114.&&&&0077 114 | 10 |
| Lappi | &&&&&&&&&0117012.&&&&00117 012 | 15 |
| Länsi-Pohja | &&&&&&&&&&059653.&&&&0059 653 | 6 |
| **Ahvenanmaa** | **Åland** | **&&&&&&&&&&030129.&&&&0030 129** | **16** |
| **Koko maa** | **Koko maa yhteensä** | **&&&&&&&&05533793.&&&&005 533 793** | **310** |

Vaasan sairaanhoitopiiri on vuoden 2013 alusta lukien kuulunut Turun yliopistollisen keskussairaalan erityisvastuualueeseen. Aikaisemmin se kuului Tampereen yliopistollisen sairaalan erva-alueeseen. Päijät-Hämeen sairaanhoitopiiri siirtyi vuoden 2018 alussa Tampereen yliopistollisen sairaalan erva-alueesta Helsingin seudun yliopistollisen keskussairaalan erityisvastuualueeseen.

Lähteet
-------

1. 1 2  Aki Lindén: Erva-alueen merkitys *Mediuutiset*.  9.1.2012. Viitattu 3.6.2021.
2. 1 2 3  Valtioneuvoston asetus erikoissairaanhoidon työnjaosta ja eräiden tehtävien keskittämisestä (582/2017) 6 § *Finlex.fi*. Viitattu 3.6.2021.
3. 1 2 3  Valtioneuvoston asetus erityistason sairaanhoidon erityisvastuualueista *Finlex.fi*. Viitattu 3.6.2021.
4. ↑  Erikoissairaanhoito Suomen Kuntaliitto.  Arkistoitu 18.6.2021. Viitattu 3.6.2021.
5. ↑  Usein kysyttyä rakenneuudistuksesta *Soteuudistus*.  Arkistoitu 29.1.2023. Viitattu 29.9.2023.
6. ↑  Valtioneuvoston asetus erikoissairaanhoidon työnjaosta ja eräiden tehtävien keskittämisestä (582/2017) 5 § *Finlex.fi*. Viitattu 3.6.2021.
7. ↑  Terveydenhuoltolaki (30.12.2010/1326) 43 § *Finlex.fi*. Viitattu 3.6.2021.
8. ↑  TYKSin erityisvastuualueen erikoissairaanhoidon järjestämissopimus 2017-2021  24.4.2017. Varsinais-Suomen sairaanhoitopiiri. Viitattu 3.6.2021.
9. ↑  OYS-erityisvastuualueen sairaanhoitopiirien erikoissairaanhoidon järjestämissopimus 2018-2021 Pohjois-Pohjanmaan sairaanhoitopiiri. Viitattu 3.6.2021.
10. ↑  Valtionneuvoston kanslia: Laaja sosiaali- ja terveydenhuollon ja pelastustoimen uudistamisen sanasto fi-sv *vnk.fi*.  29.3.2022. Viitattu 29.1.2023.
11. ↑  Sosiaali- ja terveysministeriön asetus yliopistotasoisen terveyden tutkimuksen rahoituksesta (888/2019) *Finlex.fi*. Viitattu 3.6.2021.
12. ↑  Terveydenhuoltolaki (30.12.2010/1326) 61 § *Finlex.fi*. Viitattu 3.6.2021.
13. ↑  Haku tilastotietokannasta: Sairaanhoitopiirien väestö 31.12.2020 *Väestö iän ja sukupuolen mukaan alueittain*. Tilastokeskus. Viitattu 3.6.2021. [vanhentunut linkki]
14. ↑  Päivi Rautanen: Vaasan sairaanhoitopiiri siirtyy Turun miljoonapiiriin *YLE Uutiset*.  13.12.2012. Yle.fi. Viitattu 3.6.2021.
15. ↑